RaptorDB - the Document Store - CodeProject 11,706,639 members (54,724 online)
CPOL 540.8K 9.6K 448
Last Visit: 31-Dec-99 18:00 Last Update: 30-Aug-15 4:36Refresh1 10 Finansiële bekommernisse wat baie Suid-Afrikaners Raak - Voelgoed
Tuis Voelgoed Blogs 10 Finansiële bekommernisse wat baie Suid-Afrikaners Raak
Ek het 21 finansiële praatjies gedoen gedurende Julie en Augustus 2018 en so ongeveer 1,500 mense bereik.
Sommige praatjies was as gevolg van my Mandela-dag projek en ander by vrouedag-geleenthede. Die groepe het gewissel van klein groepies van omtrent 8 mense tot ‘n groot groep van 600 vroue by ‘n konferensie op Vrouedag. Sommige groepe was oorheersend vroue ander oorheersend mans. Ek het gepraat by groot kettingwinkels, koffiewinkels, korporatiewe maatskappye, professionele firmas, eiendomsagentskappe, kolleges, netwerkgroepe, staatsorganisasies, besigheidseienaars en vrouegroepe. Ouderdomme het gewissel van studente in hulle laaste jaar van studies tot by ‘n groep afgetredenes.
Om met al hierdie verskillende mense te praat en na hulle stories en vrae te luister, het my weereens laat besef daar loop ‘n goue draad deur dit alles. Baie Suid-Afrikaners word deur dieselfde finansiële bekommernisse geraak ongeag ouderdom, geslag, ras, sosiale status of beroep. Hierdie is ‘n lys van die 10 finansiële bekommernisse wat baie Suid-Afrikaners raak:
Skuld is steeds die grootste bekommernis vir meeste Suid-Afrikaners.
Om te probeer oorleef van maandeinde tot maandeinde is ‘n realiteit vir baie mense.
Die wete dat hulle nie voldoende aftreefondse het nie maak baie mense bang.
‘n Gebrek aan finansiële kennis weerhou talle mense daarvan om goeie finansiële besluite te neem en sodoende welvaart te skep.
Baie mense dui aan dat hulle wil spaar en belê maar hulle weet nie waar en hoe om te begin en watse beleggingsopsies is beskikbaar nie.
Min mense het finansiële doelwitte wat hulle nastreef en ‘n plan om daarby uit te kom.
Mense maak nie voorsiening vir onbeplande gebeurtenisse nie en met die toename in afleggings raak dit ‘n groter probleem.
Die gaping tussen inkomste en uitgawes word kleiner weens die skerp styging in lewenskoste.
‘n Sukkelende ekonomie, toename in egskeidingsyfers, hoë misdaadsyfers en skerp toename in kritiese siektes het ‘n geweldige impak op diegene wat afhanklik is van ‘n werkgewer, eggenoot of ouer vir ‘n inkomste.
Baie mense erken dat hulle finansieel swaarkry maar weet nie waar om hulp te kry nie.
Gedurende die volgende 10 weke gaan ek hierdie 10 finansiële bekommernisse in meer detail bespreek. Volg my Finesse voelgoed blogs en teken gratis in op my YouTube kanaal vir nog waardevolle finansiële raad:
Vorige artikelBesluite, besluite, besluite
Volgende artikel‘n Brug is nie vir bly nie
Blogger - Maxie Heppell - Oktober 9, 2018
Ek en hubby sit Vrydagoggend en tee drink in ‘n hospitaalkafeteria en gesels oor die dinge wat ons leer langs die pad. Soos wat ‘n mens ouer word, behoort nederigheid...